OMC estimează o scădere a comerțului mondial cu 9,2% în 2020.
Schimbul de bunuri va crește cu 7,2%, anul viitor. Creșterea ar fi posibilă dacă nu sunt impuse noi carantine. În luna aprilie, comerțul mondial a scăzut cu 13 procente.
Comerțul mondial nu își va reveni nici anul viitor după lovitura primită de la pandemie.Organizația Mondială a Comerțului (OMC) a estimat o scădere cu 9,2 la sută a schimburilor de mărfuri la nivel global pentru anul acesta. Este mai bine decât în aprilie când se estima un minus de aproape 13 procente.Cererea mare de echipamente de protecție a ajutat situația. Anul viitor, comerțul global cu bunuri ar urma să crească cu 7,2 la sută. Și asta doar dacă nu vor fi necesare noi restricții dure."O revenire a COVID-19 care să necesite alte carantine ar putea reduce creșterea PIB-ului global cu 2-3 procente și să taie 4 procente din creșterea comerțului cu bunuri. De partea cealaltă, există un potențial limitat de îmbunătățire dacă vaccinuri eficiente sau alte tratamente apar în curând", a spus Xiaozhun Yi, director-adjunct al Organizației Mondiale a Comerțului.